RÁMCOVÁ DOHODA O POSKYTOVANÍ SERVISNÝCH PRÁC A SLUŽIEB SÚVISIACICH S ÚDRŽBOU VÝPOČTOVEJ TECHNIKY

uzatvorená podľa § 269 ods. 2 a nasl. zákona č. 513/1991 Zb. Obchodný zákonník

v znení neskorších predpisov (ďalej ako „ zmluva“) medzi:

|  |  |  |  |
| --- | --- | --- | --- |
| Objednávateľ: | |  | |
| obchodné meno: | Centrum vedecko-technických informácií SR | |
| Sídlo: | Lamačská cesta 8A, 840 05 Bratislava | |
| IČO: | 00 151 882 | |
| DIČ: | 2020798395 | |
| IČ DPH: | SK 2020798395 | |
| v mene ktorého koná: | prof. PharmDr. Ján Kyselovič, CSc., generálny riaditeľ | |
| bankové spojenie: | Štátna pokladnica, IBAN : SK05 8180 0000 0070 0006 4743 | |
| právna forma:  (ďalej ako „Objednávateľ”)  a | príspevková organizácia | |

**Poskytovateľ:**

|  |  |
| --- | --- |
| obchodné meno: |  |
| Sídlo: |  |
| právna forma: |  |
| IČO: |  |
| DIČ: |  |
| IČ DPH: |  |
| zapísaný v registri: |  |
| v mene ktorého koná: |  |
| bankové spojenie: |  |

(ďalej ako „Poskytovateľ“)

(Objednávateľ a Poskytovateľ spolu ako „zmluvné strany“, každý samostatne ako „zmluvná strana“) uzatvárajú túto zmluvu v nasledovnom znení:

Definície pojmov

**Pracovný čas** je doba v časovom rozsahu 8.00-16.00 počas pracovných dní, okrem štátom uznaných sviatkov.

**Človekohodina** je jedna hodina strávená jedným pracovníkom Poskytovateľa a poskytovaním príslušného plnenia predmetu tejto zmluvy v Pracovnom čase.

**Človekodeň** je práca v rozsahu 8,0 človekohodín, vykonávaná jednou osobou Poskytovateľa v Pracovnom čase.

**Reakčná doba** je definovaná ako doba trvania medzi časom prijatia požiadavky a navrhnutia termínu opravy (t.j. informácia o plánovanom riešení).**Chyba/vada** je akákoľvek vada, chyba, nedostatok, porucha alebo akýkoľvek iný problém, brániaci jeho riadnemu a/alebo bezporuchovému užívaniu vrátane právnych vád, a/alebo spôsobujúci jeho čiastočnú alebo úplnú nefunkčnosť, a/alebo spôsobujúci čiastočné a/alebo úplné obmedzenie jeho používania/prevádzky.

**Doba odstránenia chyby** predstavuje čas od prijatia hlásenia do času úspešného vyriešenia.

**Náhradný diel** je komponent potrebný pre odstránenie chyby/vady.

Predmet zmluvy

* 1. Predmetom tejto zmluvy je:

1. záväzok Poskytovateľa poskytovať Objednávateľovi zabezpečenie servisných prác a služieb súvisiacich s  údržbou výpočtovej techniky (ďalej ako „servisné služby“) podľa ustanovení a príloh tejto zmluvy,
2. záväzok Objednávateľa poskytnúť Poskytovateľovi primeranú súčinnosť, riadne poskytnuté servisné služby prevziať a zaplatiť za ne dohodnutú cenu.
   1. Servisné služby sa Poskytovateľ zaväzuje poskytovať na zariadeniach, ktorých náhradné diely sú uvedené v Prílohe č. 1 tejto zmluvy.
   2. Poskytovateľ je oprávnený pre účely plnenia záväzkov z tejto zmluvy použiť plnenia tretích osôb. Ak Poskytovateľ použije na poskytnutie servisných služieb akúkoľvek tretiu osobu, zodpovedá voči Objednávateľovi v celom rozsahu tak, ako keby dané služby poskytoval sám.

Súčinnosť objednávateľa

* 1. Objednávateľ sa zaväzuje, že pre riadne plnenie záväzkov Poskytovateľa z tejto zmluvy poskytne tomuto bezodplatne primeranú súčinnosť, a to najmä tým, že:

1. zabezpečí prístup povereným pracovníkom Poskytovateľa na pracoviská Objednávateľa v rozsahu potrebnom na plnenie záväzkov z tejto zmluvy,
2. vytvorí pre pracovníkov Poskytovateľa vykonávajúcich servisné služby nerušené pracovné podmienky,
   1. Poskytovateľ nebude v omeškaní, ak jeho záväzok na plnenia/činnosti podľa tejto zmluvy nemohol byť riadne a včas splnený pre to, že Objednávateľ mu, z akéhokoľvek dôvodu, riadne a včas neposkytol súčinnosť povinnú podľa tejto zmluvy - lehoty pre plnenia/činnosti Poskytovateľa podľa tejto zmluvy sa predĺžia o dobu trvania neposkytnutia súčinnosti.

Požiadavka na servisnú službu

* 1. Poskytovateľ sa zaväzuje plniť predmet zmluvy na základe priebežných požiadaviek Objednávateľa v mieste plnenia, v čase a v rozsahu a spôsobom ďalej uvedeným v tejto zmluve.
  2. Objednávateľ oznámi požiadavku na plnenie predmetu zmluvy pre danú servisnú službu Poskytovateľovi (ďalej len „požiadavka na plnenie") e-mailom na adresu Poskytovateľa uvedenú v bode 8.12 zmluvy. Oznámenie požiadavky Objednávateľa Poskytovateľovi bude obsahovať typ zariadenia a opis vady alebo spôsobu, ako sa vada zariadenia prejavuje.
  3. Poskytovateľ sa zaväzuje plniť predmet zmluvy uvedený v článku 1 zmluvy prostredníctvom technikov Poskytovateľa, alebo nimi poverenými servisnými technikmi. V prípade, že je potrebné vykonať diagnostikovanie a opravu za použitia osobitného prístrojového vybavenia, Poskytovateľ je oprávnený uvedené zariadenia previezť do sídla Poskytovateľa na čas nevyhnutne potrebný k výkonu týchto prác.
  4. Poskytovateľ sa zaväzuje vykonať diagnostiku poruchy v rámci reakčnej doby do 48 (štyridsaťosem) hodín od jej nahlásenia a vykonať odstránenie poruchy najneskôr v nasledujúci pracovný deň v pracovnom čase od 8:00 do 16:00 hod, pokiaľ sa zmluvné strany nedohodnú inak z dôvodu potreby objednania špeciálneho náhradného dielu alebo pri hromadnej servisnej udalosti u troch a viacerých zariadení v rovnakom čase. Poskytovateľ neodkladne informuje o tejto skutočnosti Objednávateľa a dohodnú sa na inej náhradnej dobe odstránenia chyby. Kontaktné údaje Objednávateľa sú:

Ing. Mikuláš Kevély, tel.: 02/69 253 105, e-mail: [mikulas.kevely@cvtisr.sk](mailto:mikulas.kevely@cvtisr.sk)

Ing. Ján Strešňák, tel.: 02/69 295 602, e-mail: [jan.stresnak@cvtisr.sk](mailto:jan.stresnak@cvtisr.sk)

Vladimír Šulko, tel.: 02/69 253 107, e-mail: [vladimir.sulko@cvtisr.sk](mailto:vladimir.sulko@cvtisr.sk)

* 1. V prípade, že bude porucha nahlásená v inom čase ako 8:00 až 16:00 pracovného dňa, za jej nahlásenie sa považuje prvá najbližšia pracovná hodina nasledovného pracovného dňa.
  2. Miestom plnenia predmetu tejto zmluvy sú sídla Objednávateľa a to: CVTI SR, Lamačská 8A, 840 05 Bratislava, CVTI SR, Staré grunty 52, 842 44 Bratislava a CVTI SR Charkovská 1, 841 07 Bratislava. Objednávateľ umožní technikom, prostredníctvom ktorých Poskytovateľ plní predmet zmluvy podľa tejto zmluvy, vstup na miesta plnenia. V prípade požiadaviek na rýchle odstránenie porúch môže Objednávateľ technické zariadenie doviezť do prevádzky Poskytovateľa.
  3. Objednávateľ je povinný plnenie predmetu zmluvy poskytnuté podľa tejto zmluvy pri preberaní skontrolovať, od Poskytovateľa ich prevziať a prevzatie potvrdiť Poskytovateľovi podpísaním dodacieho listu.
  4. Poskytovateľ bude nakladať s prípadným vzniknutým odpadom v zmysle zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov.

Vlastnícke právo k náhradným dielom

* 1. Pri výmene náhradných dielov, ktoré sú súčasťou výpočtovej techniky, na ktoré Objednávateľ požaduje poskytnúť servisné služby nadobúda Objednávateľ vlastnícke právo k týmto náhradným dielom momentom inštalácie.
  2. Odinštalované vadné náhradné diely prechádzajú odinštalovaním do vlastníctva Poskytovateľa po dohode s Objednávateľom.

**Čl.6**

Cena a platobné podmienky

* 1. Cena za predmet zmluvy je stanovená v zmysle zákona č. 18/1996 Z. z. o cenách v znení neskorších predpisov (ďalej len „zákon o cenách“) a vyhlášky Ministerstva financií SR č. 87/1996 Z. z., ktorou sa vykonáva zákon o cenách (ďalej len „vyhláška“) ako cena pevná, konečná a nemenná a môže byť upravená len v dôsledku zmeny všeobecne záväzných právnych predpisov SR ovplyvňujúcich cenu plnenia predmetu tejto zmluvy (daňové predpisy, DPH a pod.). Cena predstavuje odplatu za splnenie všetkých zmluvných záväzkov Poskytovateľa vyplývajúcich zo zmluvy a pokrýva tiež všetky a akékoľvek interné či externé náklady alebo výdavky Poskytovateľa na splnenie zmluvy, t. j. zahŕňa diagnostikovanie, dopravu, výmenu chybného dielu, likvidáciu nefunkčného dielu a nový náhradný diel, ako aj primeraného zisku, ak zmluva, alebo príslušné všeobecne záväzné právne predpisy neustanovujú inak.
  2. Zmluvné strany sa dohodli, že maximálna celková cena je vo výške .................. Eur s DPH, t.j................ Eur (slovom ......... eur) bez DPH. Maximálnu dohodnutú cenu nie je možné prekročiť.
  3. Cena za jednotlivé náhradné diely a cena za službu v človekohodine je uvedená v prílohe č. 1 tejto zmluvy, ktorá je jej neoddeliteľnou súčasťou. Ceny náhradných dielov, ktoré nie sú uvedené v prílohe č. 1 tejto zmluvy, musia byť ceny obvyklé na trhu. Poskytovateľ oznámi potrebu použiť takéto náhradné diely a ich cenu Objednávateľovi. Poskytovateľ je oprávnený použiť takéto náhradné diely až po odsúhlasení Objednávateľom.
  4. Zálohy a preddavky na účely úhrady ceny alebo jej časti sa neposkytujú. Poskytovateľ je oprávnený vystaviť faktúru za vykonané servisné služby až po riadnom odovzdaní a prevzatí servisných služieb.
  5. Cena za servisné služby bude uhradená na základe predloženej faktúry, ktorej neoddeliteľnou súčasťou je dodací list, ktorým Objednávateľ potvrdí dodanie náhradného dielu a servisných služieb.
  6. Faktúra musí obsahovať obligatórne náležitosti v zmysle ustanovenia § 74 zákona č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať aj nasledovné údaje – číslo zmluvy Objednávateľa, popis plnenia v zmysle predmetu zmluvy, bankové spojenie v zmysle zmluvy. Ak faktúra nebude úplná alebo bude obsahovať nesprávne údaje vrátane jej príloh, bude takáto faktúra Poskytovateľovi vrátená. Poskytovateľ je povinný predložiť novú/opravenú faktúru, v takom prípade sa bude lehota splatnosti faktúry odvíjať od termínu predloženia novej/opravenej faktúry.
  7. Faktúra musí byť doručená Objednávateľovi na adresu jeho sídla uvedenú v záhlaví tejto zmluvy, alebo inú adresu na tento účel písomne oznámenú Poskytovateľovi.
  8. Lehota  splatnosti  každej  faktúry  je  na  základe  vzájomnej  dohody  zmluvných  strán dohodnutá na 30 (tridsať) kalendárnych dní odo dňa jej doručenia Objednávateľovi.
  9. Objednávateľ si splní svoj záväzok zaplatiť cenu bankovým prevodom v prospech účtu Poskytovateľa, ktorý je uvedený v zmluve. Za deň zaplatenia fakturovanej sumy sa považuje deň pripísania peňažnej sumy na bankový účet Poskytovateľa.

Čl.7

Čas plnenia

7.1 Ak sa zmluvné strany nedohodnú inak, Poskytovateľ sa zaväzuje, že bude vykonávať servisné služby v pracovné dni v Pracovnom čase.

7.2 Poskytovateľ nebude v omeškaní, ak záväzok na plnenia, alebo činnosti podľa tejto zmluvy nemohol riadne a včas splniť pre okolnosti, ktoré po uzavretí tejto zmluvy vznikli v dôsledku ním nepredvídateľných a neodvrátiteľných skutočností mimoriadnej povahy (vyššia moc) - lehoty pre plnenia, alebo činnosti Poskytovateľa podľa tejto zmluvy sa predĺžia o dobu zodpovedajúcu dobe trvania takýchto okolností.

7.3 Pri vzniku niektorej okolnosti vyššej moci bude postihnutá strana druhú stranu bez zbytočného odkladu písomne informovať.

Čl.8

Práva a povinnosti  zmluvných strán

8.1 Poskytovateľ je povinný plniť túto zmluvu prostredníctvom vlastného vhodného a odborne spôsobilého a vyškoleného personálu, alebo s využitím personálnych a technických zdrojov tretích strán (subdodávateľ).

8.2 Objednávateľ je povinný poskytnúť Poskytovateľovi riadne a včas súčinnosť, nevyhnutne potrebnú na plnenie predmetu tejto zmluvy, najmenej však súčinnosť uvedenú v článku 3 tejto zmluvy.

8.3 Poskytovateľ sa zaväzuje, že pri realizácii servisných služieb bude zasahovať do prevádzkovej činnosti Objednávateľa iba v nevyhnutnom rozsahu a so súhlasom Objednávateľa.

8.4 Zmluvné strany sa dohodli, že ak jedna zo zmluvných strán bude mať vedomosť o akejkoľvek skutočnosti alebo okolnosti, ktorá by mohla mať priamo alebo nepriamo vplyv na plnenie predmetu zmluvy, je táto zmluvná strana povinná bez zbytočného odkladu o tejto skutočnosti alebo okolnosti informovať druhú zmluvnú stranu.

8.5 Poskytovateľ sa zaväzuje, že dodané plnenie bude v súlade s platnými všeobecne záväznými právnymi predpismi a normami.

8.6 Poskytovateľ je povinný dodržiavať právne predpisy na zaistenie BOZP a PO; dodržiavať ostatné predpisy, zásady bezpečnej práce, zásady ochrany zdravia pri práci a zásady bezpečného správania na pracoviskách Objednávateľa, určené pracovné postupy a interné pokyny Objednávateľa na zaistenie BOZP a PO, s ktorými bol preukázateľne oboznámený.

8.7 Poskytovateľ nebude v omeškaní, ak jeho záväzok na plnenia a/alebo činnosti podľa tejto zmluvy nemohol byť riadne a včas splnený preto, že Objednávateľ mu, z akéhokoľvek dôvodu, riadne a včas neposkytol súčinnosť povinnú podľa tejto zmluvy.

8.8 Poskytovateľ je povinný telefonicky, resp. písomne reagovať na každú požiadavku Objednávateľa, týkajúcu sa predmetu tejto zmluvy. Formou písomne sa rozumie aj email.

8.9 Poskytovateľ je povinný zabezpečiť pohyb svojich zamestnancov a ďalších osôb, konajúcich v jeho mene len na miestach plnenia predmetu zmluvy a priestoroch súvisiacich s plnením predmetu tejto zmluvy.

8.10 Osobou poverenou konať vo veciach plnenia predmetu zmluvy za Objednávateľa je:

Ing. Mikuláš Kevély, tel.: 02/69 253 105, e-mail: [mikulas.kevely@cvtisr.sk](mailto:mikulas.kevely@cvtisr.sk)

Ing. Ján Strešňák, tel.: 02/69 295 602, e-mail: [jan.stresnak@cvtisr.sk](mailto:jan.stresnak@cvtisr.sk)

Ing. Vladimír Šulko, tel.: 02/69 253 107, e-mail: [vladimir.sulko@cvtisr.sk](mailto:vladimir.sulko@cvtisr.sk)

alebo v prípade jeho neprítomnosti, ním vopred písomnou formou poverená osoba. Poverenie inej osoby bude písomne oznámené osobe poverenej Poskytovateľom.

8.11 Osoba poverená za Objednávateľa je oprávnená v mene Objednávateľa zabezpečovať nahlasovanie požiadaviek Objednávateľa, poskytovanie súčinnosti Objednávateľa a podpisovať dodacie listy.

8.12 Osobou poverenou konať vo veciach plnenia predmetu zmluvy za Poskytovateľa je:

*xxxxxxxxxxxxx*

alebo v prípade jeho neprítomnosti, ním vopred písomnou formou poverená osoba. Poverenie inej osoby bude písomne oznámené osobe poverenej Objednávateľom.

8.13 Osoba poverená za Poskytovateľa je oprávnená v mene Poskytovateľa zabezpečovať riešenie špeciálnych požiadaviek Objednávateľa, komunikovať v zmysle tejto zmluvy s poverenou osobou Objednávateľa, riešiť reklamácie s cieľom odstrániť prípadné nedostatky plnenia zmluvy, navrhovať zmeny tejto zmluvy.

8.14 Zmluvné strany môžu kedykoľvek zmeniť nimi poverenú osobu. Zmena je voči druhej zmluvnej strane účinná odo dňa doručenia písomného oznámenia o zmene poverenej osoby.

8.15 Zmluvné strany môžu kedykoľvek zmeniť a/alebo doplniť nimi dohodnuté kontaktné čísla a adresy. Zmena voči druhej zmluvnej strane je účinná odo dňa doručenia písomného oznámenia o zmene kontaktných údajov.

Čl.9

Ochrana dôverných informácií

9.1 Za dôverné informácie sa pre účely tejto zmluvy považujú všetky a akékoľvek údaje, dáta, podklady, poznatky, dokumenty alebo akékoľvek iné informácie, bez ohľadu na formu ich zachytenia, (i) ktoré sa týkajú zmluvy a jej plnenia, (ii) ktoré sa týkajú zmluvnej strany (najmä informácie o jej činnosti, štruktúre, hospodárskych výsledkoch, zmluvách, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o zmluvnej strane), (iii) ktoré sa týkajú zákazníkov Poskytovateľa, a/alebo (iv) ktoré sú výslovne označené ako dôverné alebo iným obdobným označením.

Ak zmluvná strana poskytne (odovzdá) alebo sprístupní druhej zmluvnej strane dôvernú informáciu, druhá zmluvná strana môže takúto informáciu poskytnúť alebo sprístupniť tretej osobe iba v prípade:

* + - * 1. ak to bude potrebné pre plnenie jej povinností a/alebo pre výkon jej práv zo záväzkového vzťahu z tejto zmluvy alebo zo záväzkového vzťahu vzniknutého v súvislosti s touto zmluvou,
        2. ak treťou osobou budú zamestnanci tejto zmluvnej strany, jej štatutárny orgán alebo člen jej štatutárneho alebo iného orgánu,
        3. ak na to bude povinná podľa všeobecne záväzného právneho predpisu alebo podľa vykonateľného rozhodnutia, opatrenia alebo výzvy príslušného orgánu verejnej moci,
        4. ak to bude potrebné v súdnych, rozhodcovských, správnych a iných obdobných konaniach,
        5. ak treťou osobou bude osoba, ktoré vo vzťahu k poskytnutým alebo sprístupneným informáciám bude mať zákonom uloženú povinnosť zachovávania mlčanlivosti,
        6. ak treťou osobou bude osoba, ktorej plnenia Poskytovateľ použije na plnenie povinností zo záväzkového vzťahu z tejto zmluvy alebo zo záväzkového vzťahu vzniknutého v súvislosti s touto zmluvou (subdodávatelia a partnerské spoločnosti) - takáto tretia osoba musí písomne prevziať záväzok ochrany poskytnutých alebo sprístupnených informácií,

inak je na poskytnutie alebo sprístupnenie dôvernej informácie tretej osobe potrebný predchádzajúci súhlas zmluvnej strany, ktorá túto informáciu druhej zmluvnej strane poskytla (odovzdala) alebo sprístupnila.

9.2 Dôverné informácie môžu byť použité výhradne na účely plnenia predmetu zmluvy. Tieto informácie bude bez predchádzajúceho súhlasu druhej zmluvnej strany možné tretej osobe poskytnúť alebo sprístupniť iba v prípadoch uvedených v bode [9.](file:///\\192.168.101.70\Docs\Ekonomicke\PRAVNE\SLA\15012020_%20Servisna-zmluva_%20Levoca.docx#odstavec81)1.

9.3 Zmluvné strany budú ochraňovať dôverné informácie druhej zmluvnej strany, a to s rovnakou starostlivosťou ako ochraňujú vlastné informácie rovnakého druhu, vždy však najmenej v rozsahu primeranej odbornej starostlivosti.

9.4 Ochranapodľa tohto článku zmluvy nebude povinnou vo vzťahu k informáciám, ktoré sa po ich poskytnutí alebo sprístupnení druhej zmluvnej strane stanú verejne známymi bez porušenia tejto zmluvy.

9.5 Objednávateľ sa zaväzuje, že na požiadanie Poskytovateľa i z vlastnej iniciatívy bude Poskytovateľovi včas a riadne poskytovať všetku súčinnosť potrebnú na to, aby Poskytovateľ pri osobných údajoch mohol riadne plniť zákonné a zmluvné povinnosti pri ochrane osobných údajov.

9.6 Poskytovateľ vyhlasuje, že spracúva a chráni osobné údaje v súlade s Nariadením o ochrane osobných údajov (2016/679/EU) a zákonom č. 18/2018 Z. z. o ochrane osobných údajov a o zmene a doplnení niektorých zákonov a v súlade s ostatnými príslušnými všeobecne záväznými a internými predpismi zamestnávateľa (ďalej spolu aj len „Predpisy na ochranu osobných údajov“).

Čl. 10

Zodpovednosť za škodu a záručná doba

10.1 Zmluvné strany si vzájomne zodpovedajú za škodu vzniknutú dôsledkom porušenia ich povinností zo zmluvy a platných právnych predpisov SR.

10.2 Nárok na náhradu škody nevzniká oprávnenej strane ak povinná strana preukáže, že k porušeniu jej zákonnej alebo zmluvnej povinnosti došlo v dôsledku okolností vylučujúcich zodpovednosť.

10.3 Zmluvné strany sa dohodli, že záručná doba:

* + - * 1. na vymenené chybné diely je 12 (dvanásť) mesiacov,
        2. na vykonané servisné zásahy je 6 (šesť) mesiacov.

Čl. 11

Následky porušenia zmluvných povinností

11.1 V prípade porušenia povinností Poskytovateľa poskytnúť služby riadne a včas podľa zmluvy, je Objednávateľ oprávnený požadovať od Poskytovateľa zaplatenie zmluvnej pokuty v rozsahu za podmienok definovaných v tomto článku. V prípade nenastúpenia na odstránenie vady alebo neodstránenie vady v lehotách určených v ustanoveniach a prílohách tejto zmluvy, má Objednávateľ nárok na zmluvnú pokutu vo výške 50,- Eur za každý deň omeškania, najviac však celkovo do maximálnej výšky ceny predmetu zmluvy za všetky omeškania spolu.

11.2 Poskytovateľ sa zaväzuje zaplatiť zmluvnú pokutu vyúčtovanú v súlade s bodom 11.1 tohto článku Objednávateľovi na jeho bankový účet uvedený v zmluve, a to najneskôr do 15 (pätnástich) dní potom, čo bude Poskytovateľovi doručená výzva na jej úhradu.

11.3 Uplatnením nároku na zaplatenie zmluvnej pokuty nie je dotknutý nárok Objednávateľa na plnú náhradu škody.

11.4 Nárok na náhradu škody nevzniká oprávnenej strane ak povinná strana preukáže, že k porušeniu jej zákonnej alebo zmluvnej povinnosti došlo v dôsledku okolností vylučujúcich zodpovednosť.

11.5 Za okolnosti vylučujúce zodpovednosť sa považuje prekážka, ktorá nastala nezávisle od vôle povinnej strany a bráni jej v splnení povinnosti, ak nemožno rozumne predpokladať, že by povinná strana túto prekážku alebo jej následky odvrátila alebo prekonala, a ďalej, že by v čase vzniku záväzku túto prekážku predvídala. Zodpovednosť však nevylučuje prekážka, ktorá vznikla až v čase, keď povinná strana bola v omeškaní s plnením svojej povinnosti, alebo vznikla z jej hospodárskych pomerov. Účinky vylučujúce zodpovednosť sú obmedzené iba na dobu, dokiaľ trvá prekážka, s ktorou sú tieto účinky spojené.

11.6 Poškodená strana, resp. oprávnená strana nemá nárok na náhradu škody, ak nesplnenie povinnosti povinnej osoby bolo spôsobené okolnosťou vylučujúcou zodpovednosť, porušením povinnosti poškodenou stranou alebo nedostatkom súčinnosti, na ktorú bola poškodená strana povinná.

11.7 Zmluvná strana, ktorá porušuje svoju povinnosť, alebo ktorá s prihliadnutím na všetky okolnosti má vedieť alebo mohla vedieť, že poruší svoju povinnosť, je povinná oznámiť druhej zmluvnej strane povahu prekážky, ktorá jej bráni alebo bude brániť v plnení jej povinnosti ako aj o jej dôsledkoch tohto porušenia, a to písomne bez zbytočného odkladu po tom, čo sa o prekážke dozvedela alebo pri náležitej starostlivosti mohla dozvedieť.

11.8 Zmluvná strana, ktorej bezprostredne hrozí škoda, je povinná s prihliadnutím na okolnosti prípadu vykonať všetky opatrenia na odvrátenie škody alebo jej zmiernenie. Zmluvná strana, ktorá bezprostrednú hrozbu škody spôsobila, musí uhradiť náklady, ktoré vznikli druhej zmluvnej strane pri odvracaní bezprostredne hroziacej škody alebo pri zmiernení jej následkov.

Čl.12

Platnosť a ukončenie zmluvy

12.1 Táto zmluva sa dojednáva na dobu určitú na 24 (dvadsaťštyri) mesiacov odo dňa účinnosti tejto zmluvy alebo do vyčerpania maximálnej ceny v zmysle ustanovenia čl. 6 tejto zmluvy podľa toho, ktorá skutočnosť nastane skôr. Každá zo zmluvných strán je oprávnená písomne vypovedať túto zmluvu bez uvedenia dôvodu, písomná výpoveď však môže byť druhej zmluvnej strane doručená až po uplynutí jedného kalendárneho mesiaca odo dňa účinnosti tejto zmluvy. Výpovedná lehota je 1 (jeden) mesiac a začína plynúť prvým dňom kalendárneho mesiaca nasledujúceho po doručení písomnej výpovede druhej zmluvnej strane.

12.2 Od tejto zmluvy možno odstúpiť iba v prípadoch uvedených v tomto článku zmluvy a podľa podmienok uvedených v tomto článku zmluvy.

12.3 Ak Objednávateľ bude v omeškaní so zaplatením čiastky fakturovanej Poskytovateľom podľa tejto zmluvy o viac ako 30 (tridsať) dní a tento záväzok nesplní ani v dodatočnej lehote poskytnutej Poskytovateľom v dĺžke najmenej 15 (pätnásť) dní, Poskytovateľ môže odstúpiť od tejto zmluvy.

12.4 Objednávateľ je oprávnený odstúpiť od zmluvy v prípade, ak:

* + 1. Poskytovateľ poruší svoju povinnosť podľa zmluvy podstatným spôsobom, alebo Poskytovateľ poruší svoju povinnosť podľa zmluvy iným než podstatným spôsobom, a takéto porušenie nenapraví ani v dodatočnej lehote (30 dní) poskytnutej Objednávateľom po prijatí písomného upozornenia na túto skutočnosť s odvolaním sa na toto ustanovenie,
    2. Poskytovateľ neodôvodnene odmietne, alebo zanedbá plnenie záväzného pokynu Objednávateľa v súlade s touto zmluvou,
    3. Poskytovateľ koná akýmkoľvek spôsobom v rozpore so zásadami poctivého obchodného styku, dopustí sa nekalosúťažného konania, koná v rozpore s právnymi predpismi na ochranu hospodárskej súťaže alebo svojím konaním poškodzuje dobré meno a oprávnené záujmy Objednávateľa,
    4. sa začne konkurzné alebo reštrukturalizačné konanie na majetok Poskytovateľa a/alebo sa návrh na začatie konkurzného alebo reštrukturalizačného konania zamietne z dôvodu nedostatku majetku,

12.5 Pri odstúpení od zmluvy zmluvné strany nebudú povinné vrátiť plnenia poskytnuté im pred odstúpením od zmluvy druhou zmluvnou stranou a nebudú oprávnené žiadať vrátenie plnení poskytnutých pred odstúpením od zmluvy druhej zmluvnej strane. Nároky Poskytovateľa na zaplatenie ceny za servisné služby už poskytnuté Objednávateľovi nebudú odstúpením od zmluvy dotknuté.

Osobitné dojednania

* 1. Záväzky a práva ako právo na zaplatenie zmluvnej pokuty, úroku z omeškania, právo na ochranu dôverných informácií ako aj iné práva a záväzky vyplývajúce z tejto zmluvy, ktoré svojou povahou majú trvať aj po skončení tejto zmluvy, trvajú aj po jej skončení.
  2. Pre doručovanie písomností medzi zmluvnými stranami súvisiacich so zmluvou platí, že písomnosť sa považuje za doručenú dňom jej faktického doručenia druhej zmluvnej strane. Písomnosť sa tiež považuje za doručenú dňom, keď márne uplynie lehota na prevzatie si zásielky na pošte, a to aj v prípade, že sa adresát o uložení zásielky nedozvedel. Zásielka sa považuje za doručenú aj v prípade úmyselného konania adresáta majúceho za následok neúspešné doručenie písomnosti.

Záverečné ustanovenia

* 1. Neoddeliteľnou súčasťou tejto zmluvy sú prílohy:

Príloha č. 1 – Zoznam náhradných dielov, pre ktoré sa poskytujú servisné služby,

* 1. Na záväzkový vzťah z tejto zmluvy sa nepoužijú (všeobecné) obchodné podmienky žiadnej zo zmluvných strán.
  2. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
  3. Ak sa zistí, že niektoré z ustanovení tejto zmluvy je neplatné alebo neúčinné, neplatnosť alebo neúčinnosť ustanovenia nebude mať za následok neplatnosť alebo neúčinnosť ďalších ustanovení zmluvy, ani samotnej zmluvy. Zmluvné strany sa zaväzujú, že neplatné alebo neúčinné ustanovenie bez zbytočného odkladu nahradia tak, aby bol v čo najväčšom možnom rozsahu dosiahnutý účel, ktorý v čase uzavretia tejto zmluvy sledovali neplatným alebo neúčinným ustanovením. Obdobne budú zmluvné strany postupovať aj v prípade, ak sa zistí, že niektoré z ustanovení tejto zmluvy je nevykonateľné
  4. Táto zmluva a záväzkový vzťah z tejto zmluvy sa spravuje zákonom č. 513/1991 Zb. Obchodný zákonník v znení neskorších predpisov. Akékoľvek prípadné spory týkajúce sa tejto zmluvy alebo inak súvisiace s touto zmluvou budú prednostne riešené rokovaním a dohodou zmluvných strán.
  5. S výnimkami uvedenými v tejto zmluve je túto zmluvu možné meniť a dopĺňať len formou písomných dodatkov podpísaných oboma zmluvnými stranami.
  6. Táto zmluva je vyhotovená v 4 (štyroch) vyhotoveniach, z ktorých 2 (dve) dostane Poskytovateľ a 2 (dve) Objednávateľ.
  7. Zmluvné strany vyhlasujú, že si túto zmluvu prečítali, jej obsahu porozumeli a na znak toho, že obsah tejto zmluvy zodpovedá ich skutočnej a slobodnej vôli, ju podpisujú.

|  |  |  |  |
| --- | --- | --- | --- |
| V ..........................., dňa  Objednávateľ:  ..........................................................  prof. PharmDr. Ján Kyselovič, CSc.,  generálny riaditeľ CVTI SR |  |  | V  ............................., dňa  Poskytovateľ:  ..........................................................  meno  funkcia |
|  |  |  |  |
|  |  |  |  |

**Príloha č. 1**

**Zoznam náhradných dielov, pre ktoré sa poskytujú servisné služby**

(Prílohou č. 1 zmluvy sa stane Zoznam náhradných dielov, pre ktoré sa poskytujú servisné služby, ktorý bol súčasťou výzvy na predkladanie ponúk a prípadných informácií o doplnení v rámci verejného obstarávania)